BuJuuda buna-Mesiya | Kwaindilizya Kubejelwa Print\nBuJuuda buna-Mesiya | Kwaindilizya Kubejelwa\nKucincanya Kasimpe aBufalisi Bwamazubaano\nMakunga aabana-Kristu baluulwa basyoma kuti kuli mpindu mpati kufumbwa mucintu cijatikizya ba Hebulayo. Ooku nkucenga Saatani nkwaakatalisya caali kutegwa awungule maanu aabantu kuzwa kuzishinshimi eezyo ziyandika kumanizya musela wa Nyika eeyi.\nHena yebo kuli nookabwene cipekupeku citondezya cintu cipya ceebeka akukkomanisya eeco cikonzya kugwasya nduwe amuntu uuli woonse atalaa nyika kumanizya penzi likucumba kumoyo? Tee kayi yebo inga wamwetamweta kumvwa makani aali boobo akupakamika matwi kuswiilizya mbocikonzya kuubaubya buumi bwako cintu cipya eeco! Mpoonya yebo nkutalika kusyoma ncaambilizya ooyo muntu uusambala cintu eeco nkaambo walo umvwikaanga mubombe moyo, alimwi ulasangalazya naambaula mujwi litelemuka kabotu-kabotu. Tiilyalampa mutunzumina twamaminiti ongaye buyo koswiilizya, yebo nkukopolola cikwama camali akutumina muulo wacintu eeco, mpoonya eeco cintu cili kale munzila kuzya kwenu kuli nduwe! Mbucasikila buyo, mwati nduwe ooyilingana ooku akooku kuyandisya kubona cili mukati! Mpoonya mukaindi kasyoonto buyo nkuyaa kuvwungulula cibudu, kusikila limwi calibonya mukati cikwama cijisi cintu ncookatumina mali, casika! Yebo moyo tuukkede kubbubba nkolindizya kuti ubone naa nkocili ncobeni mukati cintu eeco! Nceeci nobantu! Nceeci ndatambula sunu, casika! Mpoonya, eelyo noomanizya kupampanuna zyoonse zyakavwungaide cintu eeco, nkwiile kulakamya milomo kuti maccu! Yebo nkulyuuma bbi akulijata mukasolo noobona kuti tacimwekimweki mbuli mbucaali kulangika nicaatondezyedwe mucipekupeku, alimwi tacijati mulimo wini ngoceelede kukucitila. Tee yebo inga walimvwaanga wakubbida mali muntu, akuti uulya muntu wakakwiinda kunsaa maanu, antela inga waanka kutumina luwaile kubasambazi bacintu eeco kuti bakwaangulule mpopatide; pele kwiina uukwiingula notumina luwaile; mwati inga ucili nduwe oofundilide kukalala akukonkezya kuti tokainduluki kabili kuswiilizya simakwebo wuulisya cintu mucipekupeku munzila yamusyobo ooyu. Pele cintu cuusisya ncakuti, tee kayi mbweenya buyo oobo mbozyeenda zintu mazubaano amwalo mu buna-kristu mumakani aa Moza. Makamu aabana-Kristu balacegwa mukakole nobayandaula kasimpe. Bamwi bazuminizya ncabaambila mweembezi wabupaizi bwabo kuti nkakasimpe, akukaka kulibalila Mangwalo lwabo beni kuti eeco tacizumizyidwe amupaizi wabo. Kuli bamwi, Saatani ulibambide bucenjezu bwiimpene: ubaungula maanu kuyeeyela kuti mumuni uuyungizya kuyubununa zintu zya Moza, ujanwa buyo akataa baJuuda.\nMangwalo alipede kucenjezya cakusinizya kuti: “Amulibatamike akupakamana, nkaambo sinkondonyoko Saatani uleendeenda mbuli syuumbwa wabutambo uuya buyandaula ngwatilye.” (1 Petulo 5:8) Kaambo keni Saatani ncayaa kwiindila kukalala kalipedwe mu Ciyubunuzyo 12:12: “Nkaambo kaako sekelela ojulu anywebo nomukkala muli ndilyo! Pele maawe kuli ndinywe nonyika alwizi! Nkaambo Siluuni wamuselukila abukali bupati, kayi ulizi kuti ujisi ciindi cisyoonto kapati.”\nAabo bantu balombozya kuboola kwa Mufutuli balisongwaalide kapati. Bali mbuli banakalindu baumbulu , aabo bakateelela lwiito lwakuti sibwiinga uli munzila kuzyokela anyika. Muluyando lwabo kuli Nguwe, bakalisumbuzya akubambilila malambe aabo, akukakatila ncobeni kuti beendelezye maumi aabo kuti ayendelane Anguwe. Mbombuboobu mboceelede kuba. Pele cintu cuusisya ncakuti, bunji bwa bana-kristu batonkomene, bakazyondolwa maanu kuti baleke kubikkila maanu kumakani aayandika kuteelelwa ncobeni mazuba aamamanino aano; kwiinda mukuyiisyigwa kuti kufumbwa cintu cijatikizya ba Hebulayo cililuleme – mpoonya nkutalika kuyaa kulipeekezya kubaanga mba Juuda abalo kufumbwa ncobasyoma akucita, nkaambo buyo ategwa zyoonse eezyo zigwasyilila kusumpula cisi ca Isilayeli akuti baJuuda balikke mbabacili bantu basale bokwa Yahuwah.\nMilumbe minjaanji ilakambaukwa, azyuulunzuma zyamali zilasangilwa akutuminwa kuyoogwasya cisi ca Isilayeli. John Hagee, mupaizi mupati umwi wakalaa mbungano yaajisi bantu bali 18,000, ngumwi uuzyibidwe kapati mubumpelenge bwakusungulizya muzeezo wamusyobo ooyu.\nMu mwezi wa Mulumi, 2006, Mupaizi John Hagee, Sicuuno Wakatalisya mbungano ya Bana-Kristu Bakamantene Kugwasya cisi ca Isilayeli, wakakanza kuti casika lino ciindi cakwaanza tubungabunga akataa bantu ooto tukulwaizya kugwasya cisi ca Isilayeli. Walo wakatumina mulomo ku Basololi bana-Kristu mucisi ca Amelika kuti basangane nguwe kutalika mulimo mupya ooyu. Kwiinda basololi bali 400 baiminina zikombelo zyabo, zikombelo zipati, basimilimo batola milumbe, ankamu zya basimba mabbuku, nokuba zikolo zyalwiiyo lupati, boonse bakamwiingula mulwiito lwakwe; mpoonya aawo nkamu ya Bana-kristu Bakamantene kugwasya cisi ca Isilayeli yakatalikwa.1\nBamwi, mukukakatila kuti babonwe ncobeni kusetekana, batobezya ziyanza zya bamayi baJuuda, akusama mbuli mbabo azimwi zinjaanji. Balasanganya amabala aaci Hebulayo mumisalo yabo – zimwi ziindi cilakatazya kuti muntu umwi amvwisisye ncobaamba. Balasangila milwi yamali aakuyakuluzya tempele ku Jelusalema akuyaka maanda aakuyubila nkondo yamadobbi mu Isilayeli. Ooyu mulimo mubwini, mulimo uupindula maanu aabantu alimwi oobu mbumpelenge ncobeni bwakulitondezya kuti kuli lufutuko kwiinda mumilimo yamaanza aamuntu.\nMushinshimi Joweli wakatondezya cifwanikiso cisalede ca musela wamananino eelyo naakati: “Zyuulu zyuulu zili mukkuti lyakubetekwa. Nkaambo buzuba bwalubeta lwa Mwami Yahuwah buli aafwiifwi.” (Joweli 3:14) Nciyanza camoyo wabuntu, ncakuyandisya kuba “nkumekume mubupaizi,” kwiina makani naa ooyo uukwaambila ncoyelede kusyoma yebo, kuti walo kali mupaizi, shamani, mweembezi nokuba mwiyi. Pele Mwami Yahuwah taakapa muntu naba omwe mulimo wakwaambila muntunyina cintu ncayelede kusyoma pe. Boonse bantu beelede kuboola cigaminina lwabo ku Mufutuli kuzyootambula meenda aabuumi . Mangwalo alembedwe kuti: “mboobu mbwaamba Yahuwah Leza wamakamu . . . Kufumbwa ooyo uutoneka nduwe, watoneka kalungu kaamoyo Wakwe Kayi mboobu mbwaamba Mwami Yahuwah Singuzuzyoonse ulati . . . nkaambo kufumbwa ooyo uumulwana ulwana kalungu Kakwe kaamoyo nkayandisya.” (Zekaliya 2:8)\nKwiimikila akampango aaka, atumwi tukonzyanya akaaka, bantu banji bayeeyela kuti inga baba baJuuda mubuumi bwabo, kuti kabasama, akucita zintu nzyobacita baJuuda, kutegwa bakomanisye buyo Mwami Leza Yahuwah. Mukubula coolwe, eezyo zintu zinjaanji nzyobatobela, nziyanza zyamuntu zyakabambwa aBafalisi.\nEelyo tempele nilyakadilimunwa mu (70 A.D.) ba Sadducee bakayabaila akulobela limwi, akusiila bweendelezi bwa buJuuda mumaanza aa Bafalisi. Kuzwa waawo, buumi bwamuJuuda woonse bwakali kweendelezyegwa a Bafalisi; woonse musela wabuJuuda wakayakilwa atalaa mizeezo ya Bufalisi; aboobo lino ba Sanihedulini bakalanganyigwa munzila yaandeene. Mulongo mupya waziyanza wakaatula bapaizi bakaliko kuzwa nsiku . . . Bufalisi bwakabamba ciimo cipya ca buJuuda akucengulula mizeezo yamuJuuda uucizya kumbelaa mazuba.2\nKuli baabo bacengulukila kuziyanza zyabuJuuda akusanganya zintu eezyo mubuumi bwabo, mubwini, basandukila ku Bufailisi. Basicikolo baJuuda balazumina kuti buJuuda bwamazubaano mbu Falisi bwini:\nBufalisi bwakalibambila bupaizi bwa Talmudizimu ... [Pele] muya wa Bufalisi wansiku nkuucili kuutacincide pe. Eelyo muJuuda ... nabala bbuku lyakwe lisetekene lya Talmud, walo mubwini ncobeni wiinduluka kubala matwanga aabelesyegwa muzikolo zya Bufalisi. . . . Muya wa lusyomo lwa [Bufalisi] uciliko kuuli muzumi alimwi uceendeenda. . . . Kuzwa ku Palestine kusikila ku Babylonia; kuzwa ku Babylonia kusikila ku Musanza lya Afulika, Italy, Spain, France aku Germany; kuzwa kuli yaayo kusikila ku Poland, Russia, a Kujwe lya Bukuwa, Bufalisi bwansiku (sic) bwakamwaikizyanya.3\nMufutuli wakababwentela kapati Bafalisi. Walo wakabaita kuti “nobasoli boofweede ,” “nozifubafuba alimwi nomoofweede ” “inywe muli nzoka” akuti nolunyungu lwa bacipile .” Akwiita Bafalisi kuti “muli basikuupaupa ameso,” Yahushua wakabakonzyanisya “mbuli zyuumbwe zibikkidwe mulambo uutuba zinga kuzilangila aanze zyeebeka kubotu kapati, pele anikuti mukati zizwide mafuwa abantu bafwide aabolede akununka nsu, azintu zyamisyobo yoonse zilaa tombe.” (Mateyo 23:27)\nBana-kristu batonkomene sunu basyoma kuti baJuuda bacili basale baandeene ba Mwami Yahuwah nkaambo buyo kakuti baJuuda mbobacilyaamba oobo. Nokuba boobo, buJuuda bwa mazubaano kunyina nobukonzya kufutula muntu mbweenya mbuli bufalisi bwansiku. Aabo balangila baJuuda kuti babaambile cintu ciluleme mu Moza, basumpula ziyanza zyamuntu akuzibikka atala kuti zyeendelezye maumi aabo. Yahushua wakasalazya kucenjezya mamanino aabaabo boonse basiminina kulusyomo oolu kuti bajane kasimpe:\n“Pele maawe kulindinywe nobamayi ba Mulawo a Bafalisi, nobasikuupaupa aameso! Mujalila bwami bwakujulu kubantu. Nkaambo nywebo tamuyandi kunjila mukati alimwi mulakasya aabo bayanda kunjila.”\n“Maawe kulindinywe nobamayi ba Mulawo a Bafalisi, nobasikuupaupa aameso nkaambo muleenda nyendo mulwizi aanyika kuti musandule muntu omwe, kwamana muntu ooyo mumusandula kuti weelede cisubulo cipati camulilo uutamani kwiinda ndinywe.” (Mateyo 23:13 a 15.)\nBufalisi, mbuJuuda bwa mazubaano, amilawo atunsiyansiya twabantu. BaJuuda balaa zyuulu-zyuulu zyamilawo aziyanza zyakaindi, pele Yahuwah waamba buyo kuti “zilandicima” ziyanza eezyi:\n“Alandicima, alimwi ndaasulaikide mapobwe aabukombi bwanu, nsikonzyi kubotelwa akubungana kwanu.\nNokuba kuti mulandiletela zipaizyo zyakutenta azituuzyo zyamaila, nsikoozitambula pe. Nokuba kuti mundiletele zituuzyo zyalumvwano zibotu, nsikooziyanda pe.\nAmutole kooko nyimbo zyanu zyacikwala nsikooswiilila nyimbo zyatulumbu twanu pe.” (Amosi 5:21-23)\nEeyo yakali “miswaangano yabulemu” njaakabikka Lwakwe Yahuwah! Alimwi kubamba miswaangano eeyo, kwakabaminya nkaambo katunsiyansiya, milawo azilengwa zyabantu cakuti eezyo zintu zyakajaya Muuya wabulemu wakeelede kuba mumiswaangano eeyo Ooyo ngwaakayandide kuti ube akati kabo Uupa Mulawo! Mukukakatila “kulondola” mulawo wabulemu, Bafalisi bakayungizya milwi minjaanji yatulengwalengwa akuminya bantunyina. Eezyo bakatalika kuziyiisya kuti njemilawo yakutobela kuti muntu kayanda kuti atantamuke cinyonyoono. Ngooyu umwi mukonzyanyo wamulawo wabuJuuda; kubamba Nsabata kutalikila kumabbililo aazuba kusikila kumabbililo aazuba takujanwi mu Bbaibbele pe. Eeci cintu cakalailidwe buyo mukubamba Buzuba bwa Lumvwano, mpoonya balo nkusanganya amwalo mukubamba Nsabata yamvwiki-amvwiki.\nMumajwi aacimvwika kusikila buzuba buno, Yahushua wakalesya milimo yabufalisi iili boobu, naakapandulula kuti: “Balaangilila mikuli milemu iiminya kubweza, akwiibikka aamakkuko aabantu, pele lwabo beni balakaka kugwasya kuguma mukuli nokuba amunwe omwe.” (Mateyo 23:4)\nAaba bantu nokuba kuti balisinizyide muzilengwa zyabo, pele tabakubwene kuti tunsiyansiya twabo ntotuyakilidwe atalaa milawo yakapangililwa amuntu aziyanza zyansiku. Balo bayeeyela kuti, swebo tukaka zilubide akujokela kubuumi bwaba Hebulayo, pele oobo mbuumi busimpila buyo mu Bbabbuloni!\nKubelesya mabala aaci Hebulayo tacileti bululami mumizeezo yako pe.\nKusangila mali aakuyakuluzya tempele tacikonzyi kukujanya nzila iiya Kujulu pe.\nKulongela ku Jelusalema (naa ku Isilayeli) tacikwe mulimo munzila ya lufutuko pe.\nBaJuuda bamazubaano tabali beendelezi balailila zintu zimukondelezya Mwami Yahuwah pe. Bunji bwabo bayeeme mumilimo yamaanza aabo kuti bajane lufutuko. Bamwi bakayungizya akutalika lusyomo lwa baleza botatwe baswaangene mumubili omwe, oolo ndusyomo lupati lwa Cikombelo ca Katolika caku Loma.\nKulondola ciimo cako tacili cintu cikonzya kucitwa mukusama zikobela nzyosama nokuba kusanganya mabala aaci Hebulayo mumisalo yako, nokuba zina lyaci Hebulayo ndyolipede lwako. Pele ncipego caabilwa baabo balaa lusyomo luyeeme mu zisyomyo ziyandisi nzyaakasyomya.\nNokuba mumazuba mataanzi aabuna-kristu, kwakali ciyanza akataa baJuuda cakusumpula tunsiyansiya, azilengwa zyabantu azimwi nzyobayandisya aabo bakavwubide, mbuli: ba Falisi. Kuli baabo bakacedwe muziyanza zyabantu eezyo, Paulu wakalemba kuti:\n“Nkaambo mpobali bantu banji-banji batakwe bulaye, baamba majwi aabuyo aakweena, kwaambisya aabo bankamu yabupalule. Aaba mbabeelede kuti kukambauka kwabo kulesyegwe, nkaambo banyonganya mikwasyi cakwiimaninizya yoonse eeyo njibasikila mukwiisya zintu nzyobateelede kwiisya. Balacita oobo kuti bavwubile mpawo.\n. . . Nkaambo kaako ubatapatile canguzu kutegwa bayume mulusyomo. Kutaamba kuti bagame kuswiilila twaambo twabuyo twatunsiya-nsiya twa Bajuda amilawo yabantu buyo bakaka zyamasimpe.\nKubasalali zintu zyoonse zilasalala, pele kubantu basofweede batazumini, taakwe cintu cisalala niciba comwe pe, nkaambo miyeeyo amanjezeezya aabo alisofweede. Balyaamba kuti balimuzi Yahuwah, pele balamutama kwiindila mumilimo yabo. Mbantu basesemya, banyansya, bateelede kucita milimo mibotu niiba buti pe.” (Titusi 1:10-11, 13-14, 16)\nOoku nkucenjezya bantu aabo balangila bamaJuuda kuti mbabayobwede busongo bwakujulu. Kwiinda mukulendekezya bamaJuuda akubasumpaula boobu muzintu zya Moza, bantu basyomeka batalika kusolwedwa kukusulaika tusimpe ooto bamaJuuda lwabo ntobatayandi mu Mangwalo. Ngooyu mukonzyanyo wa Nsabata yamasimpe. Mubuzike bwaba Loma bwakatobela Muswaangano waku Nicæa, bamaJuuda bakalazyika ansi Nsabata yamu Bbaibbele eelyo Hillel II “naakapelengusya kubambulula” kkalenda. BamaJuuda, sunu, bakomba Mujibelo, oobo buzuba buli mukkalenda lina Gregory. Aboobo, zyuulunzuma zyabuleya buna-kristu, bayeeyela kuti Mujibelo nje Nsabata yamu Babibbele kakwiina kaambo kambi pele buyo kuti mbobuzuba bamaJuuda mbobatobela, alimwi ncobeni, tee kayi baJuuda inga tiibakomba buzuba bumbi pele buyo mu Nsabata yamasimpe. Aboobo, musunko wini nuubasikila, balakaka kuzulwa nkaambo buyo kakuzuunyana kuti bamaJuuda beelede kuba bantu balaa kasimpe nkaambo buyo kakuti mba Juuda.\nMangwalo, nokuba boobo atuletela kaambo kaimpene amizeezo eeyo. BamaJuuda bansiku, baJuuda baciindi ca Messiah abamaJuuda basunu, tiibakali kubamba mulawo wabulemu munzila Mwami Yahuwah njaakalikuyanda pe:\nPele Yahuwah wakabakalalila ba Isilayeli abanyika ya Juuda, kwiinda mubashinshimi Bakwe, amuboni uuli woonse eelyo naakati, “Amuleke nzila zyanu zibi, mubambe milawo Yangu amalailile Aangu kweendelana amulawo woonse ngundakalailila basikale banu, alimwi eeyo njeekamutumina kwiinda mubatwanga Bangu bashinshimi.” Pele tiibakaswiilila, bakaba basicinguni, akuyumya nsingo mbweenya mbubwakabede basikale babo batakasyoma mu Mwami Yahuwah Leza wabo. Bakavwoolozya malailile Aakwe acizuminano eeco ncaakapangana abasikale babo, antoomwe azeezyo nzyaakali kubacenjezya . . . Bakali kukomba mituni yabuyo abalo mbubonya baba babuyo, bakatobela misyobo eeyo yakabazingulukide, eeyo Mwami Yahuwah njaakabaambilide kuti tabeelede kwiitobela. Bakasiya mulawo wa Mwami Yahuwah Leza wabo woonse, akulipangila mituni iifulidwe yaboombe bobilo, awa leza mukaintu Asyela kumane bakali kukomba azyakujulu akukomba Bbaali. . . (2 Bami 17: 13-16)\nZilengwa zyabantu tazisalazyi muya wamuntu pe. Zisungilizya buyo muntu uuzicita kuti alitukumune akulimvwaanga ulisumpukide kwiinda bamwi.\n“Ulilondokede mulawo wa Mwami Leza, ulabukulusya muuya, mbeta zya Mwami Yahuwah, zilasyomeka zilasongwaazya balitolaansi.” (Intembauzyo 19:7) Ziyanza zyabantu, atulawolawo tuminya mubusanduluzi bwamuntu, nzyezintu ziyumya mulawo wabulemu. Mulawo ookwa Yahuwah mubauba kapati alimwi uligaminide ncuulailila. Yahushua wakagwisya zilengwa zya Bafalisi akusalazya bubotu, akumvwika kwa ciimo camulawo wabulemu:\nMpoonya umwi, sikuzeka wakayiide milawo munkuta, wakamubuzya mubuzyo, kumwi kasunka Nguwe, akwaamba kuti, “Omwiyi, nguuli mulawo mupati akataa milawo iili kkumi?”\nYahushua wakamwiingula kuti, “‘Webo weelede kuyanda Yahuwah Leza wako amoyo wako woonse, amuya wako woonse, alimwi amizeezo yako yoonse.’ Ooyu ngomulawo mutaanzi mupati ali yoonse. Alimwi wabili ulikonzyene ayooyu: 'Webo weelede kuyanda mweenzinyoko mbuli mboliyanda omwini.' Atalaa milawo yobile eeyi mpaayimvwi Mulawo a Bashinshimi.” (Mateyo 22:35-40)\n“Wakakutondezya kale cintu cibotu omuntu. Ino ncinzi Mwami Yahuwah ncayanda kuti kocita? Ncakuti ucite cilule akuba aaluyando lutamani akweenda cakulibombya antoomwe a Leza wako.” (Mica 6:8) Paulu wakayoowede kuti basyomi bapya inga bacengulukila kuzilengwa zyabantu, akusiila kumbali bubotu bwa kasimpe: “Pele ndiliyoowede kuti mbuli nzoka mbuyakacenga Eva mubucenjezu bwayo, anywebo inga myoyo yanu ileenwa akuleka kulipa cakulibombya ooko kuli muli Kilisito amoyo oonse.”(2 Bakolinto 11:3)\nAabo bacengulukila kuziyanza zijanwa mu buJuuda akutondeka zisyomyo zyaapedwe Isilayeli wansiku, balaluba kuti eezyo zisyomyo lyoonse zyakapedwe buyo pele kufumbwa kuti kabateelela akutobela mulawo. Isilayeli naakasulaika Yahuwah akuliyandila mwami wakubalela: “Nkabela Mwami Yahuwah wakati kuli Samuyele, “Swiilila kwaamba kwabantu mulizyeezyo zyoonse zintu nzyebakumbila. Toli nduwe ngobakaka, bakaka Ndime. Tabayandi kuti kandicibalela.” (1 Samuele 8:7) Masimpe kuti Yahuwah wakali kubeengelela kwaciindi cilamfu nokuba leelyo nibaamukaka mukaambyo nkobainduluka ziindi zinjaanji kutaminina kuti kalabakwabilila kakuti – ‘pele nkaambo buyo ka Davida mutwanga Wangu’. Pele luyando lwa bulemu talukkalili aawo mpolutakkomaninwi. Nokuba kuti lwakkalilila kwaciindi cilamfu buti, pele kumamanino luyando lwabulemu, akuusa kupati, lulabomba akwaatuka akusiya moyo wamuntu uuzangide muzintu nzyuuyandisya. Mazuba masyoonto munsaa lufu lwa Yahushua, Walo wakalilauka amoyo wuuside kuti:\n“Akaka Jelusalema, Jelusalema, oojaya bashinshimi akubauma mabwe aabo Yahuwah mbatuma kulinduwe! Kanji-kanji ndalikuyanda kubunganya bantu bako antoomwe, mbubonya mbuli nkuku mbwiifukatila bana bayo mumababa, pele yebo wakakaka! Ncobeni ŋanda njomukombela Yahuwah lyaba tongo. Nkaambo ndamwaambila kuti, tamuciyoondiboni alimwi pe, mane mukaambe kuti, 'Ulilelekedwe Ooyo uuboola muzina lya Mwami Yahuwah!’ (Mateyo 23:37-39)\nPaulu wakacenjezya bantu kuti nkobali balipeekezya kuba “BuJuuda” alimwi aaba bana-Kristu mbabeelela ncobeni ciimo cipandululwa boobo eeci! Kwiinda mukuyaamina mulusyomo lwakuti kuli mpindu mukulipeekezya kuba muJuuda, akutumina mali kucisi ca Isilayeli, akuyakilila lusyomo atalaa muzeezo wakuti Yahushua takazyokeli kusikila baJuuda boonse bakasandulwe, aabo bana-kristu balibambila kuyoobbaatikizyigwa aciindi ca Kuboola Kwabili. Yahushua wakacenjezya kuti: “Amulange, ndaboola mbuli mubbi.” (Ciyubunuzyo 16:15) Eelyo Walo aakuzyokela, bana-kristu banjaanji bayoogambwa nkaambo tiibakabona makunga aabaJuuda kabasanduka, aboobo kunoolangika aanga Walo waboola kabatalibambide. Balo beni lwabo balelemya Kuboola Kwabili mbweenya mbuli mutwanga mubyaabi mbwaakaambila batwanganyina kuti, "Simalelo Wangu wamuka kusika."\nEezyo zisyomyo zyakapedwe Isilayeli wansiku lino zicipedwe kuli Isilayeli wamu Moza.\n“Nyoonse muli bana ba Leza nkaambo mulasyoma muli Kilisito Yahushua Uunanikidwe. Nywebo nyoonse mbuli mbumwakabbapatizigwa muli Kilisito mulisamide buumi bwa Kilisito. Aboobo taakwe ciindene akati ka Bajuda abamasi, naa akati kabazike abaangunukide, naa akati kabaalumi abakaintu, nkaambo nyoonse muli omwe muli Kilisito Yahushua. Kuti kamuli bakwe Kilisito, nkokuti muli bana ba Abulahamu, beelede kukona kweendelanya acisyomyo ncaakasyomezya.” (BaGalatiya 3:26-29)\nLufutuko lucaabidwe ku muJuuda, pele zileleko zyoonse zya Moza lino zilipedwe kufumbwa muntu woonse uuyanda kuzitambula alimwi ooyu ngo mulumbe mubotu uunooliko kusikila kumamanino aamusela wanyika “mane kusikila ciindi cabamasi cikamane.” (Luka 21:24)\nLufutuko ncipego, ncipego caluzyalo. Aabo bamuyanda Munununi wabo banooyandisya kumulemekezya Walo akweendela mubululami, kabatasinkilidwe tulawolawo aziyanza zyabantu. Yahuwah utamba baabo batongela kunsaa mukuli wazilengwa zya bufalisi, kuti bazyokele kuli Nguwe mpoonya Walo uyoobalemununa bakalyookezye.\n“Amuboole kuli Ndime, nyoonse nomukatede anomulemedwe mikuli, nkabela Ime njoomupa kulyookezya.” (Mateyo 11:28)\nJelusalema: Hena ngo Mulyango wa Mamanino Aaciindi?


Lubeta lwa Leza kuba Juda aba Giriki (1-16)\nManjezyeezya mbwaabeleka (14, 15)\nBa Juda a Mulawo (17-24)\nKupalulwa kwamoyo (25-29)\n2 Aboobo unyina cilitamizyo pe, yebo omuntu oobeteka bamwi, kunyina makani naa nduwe ni;+ nkaambo nobeteka bamwi ulipa mulandu omwini, mbokunga yebo oobeteka bamwi ucita zintu nzizyonya eezyo nzyobetekela bamwi.+ 2 Lino tulizyi kuti lubeta lwa Leza ilweendelana akasimpe lulabasikila bantu bacita zintu zili boobu. 3 Pele yebo omuntu, sena uyeeya kuti akaambo kakuti ulababeteka aabo bacita zintu zili boobo, yebo uyoolutija lubeta lwa Leza nokuba kuti ucita zintu nzizyonya eezyo? 4 Naa sena uubaula bupati bwaluzyalo lwa Leza,+ kweengelela+ alimwi akukkazika moyo kwakwe,+ akaambo kakuti tozyi kuti Leza muluzyalo lwakwe uyanda kukusololela kukweempwa?+ 5 Pele akaambo kabusicinguni bwako akuteempwa kwamoyo wako, uliyobweda bukali mubuzuba bwabukali abwakuyubununwa kwalubeta lwa Leza lululeme.+ 6 Lino uyoopilusizya umwi aumwi kweelana amilimo yakwe:+ 7 uyoobapa buumi butamani aabo bayandaula bulemu, kulemekwa alimwi akutafwa+ kwiinda mukuliyumya mumulimo mubotu; 8 pele aabo bakazya alimwi ibataswiilili kasimpe, pele ibatobela kutalulama bayoosikilwa bukali akunyema.+ 9 Kuyooba mapenzi amakatazyo kubantu boonse bacita zintu zibi, kusaanguna kuba Juda mpoonya kuba Giriki; 10 pele boonse bacita zibotu bayoolumbaizyigwa, bayoopegwa bulemu aluumuno, kusaanguna kuba Juda+ mpoonya kuba Giriki.+ 11 Nkaambo Leza tasalululi pe.+ 12 Nkaambo boonse aabo ibakabisya kakunyina mulawo bayoonyonyoonwa kakunyina mulawo;+ pele boonse aabo ibakabisya kabajisi mulawo bayoobetekwa amulawo ngoonya ooyo.+ 13 Nkaambo aabo ibamvwa mulawo tabasyi mbabaluleme kuli Leza, pele aabo bautobela mulawo bayakwaambwa kuti mbalulami.+ 14 Nkaambo lyoonse bantu bamasi ibatajisi mulawo+ nobacita zintu zyaambwa mumulawo, aaba bantu nokuba kuti tabajisi mulawo, baba ngomulawo beni. 15 Aaba mbambabo ibatondezya kuti injiisyo zyamumulawo zililembedwe mumyoyo yabo, eelyo manjezyeezya aabo naapa bumboni antoomwe ambabo, aboobo mumizeezo yabo beni balapegwa mulandu nokuba kutajaninwa mulandu. 16 Eezyi ziyoocitika mubuzuba oobo Leza kwiinda muli Kristo Jesu aakubeteka bantu kujatikizya zintu zyamaseseke nzyobayeeya akucita,+ kweelana amakani mabotu ngondaambilizya. 17 Lino ikuti naa uli mu Juda wazina buyo+ alimwi usyoma mulawo akulilumbaizya muli Leza, 18 alimwi ulizyi nzyayanda akucikonzya kusala zintu ziyandika kapati nkaambo ulayiisyigwa* mu Mulawo,+ 19 alimwi ulisinizyide kuti uli musololi waboofwu, imumuni kuli baabo ibali mumudima, 20 sikulaya wabafwubafwuba, mwiiyi wabana alimwi oomvwisya zintu ziyandika kujatikizya luzyibo akasimpe ka Leza izili mu Mulawo— 21 pele sena yebo ooyiisya umbi, toliyiisyi omwini?+ Yebo ookambauka kuti, “Utabbi,”+ sena yebo ulabba? 22 Yebo ooamba kuti, “Utaciti bumambe,” sena yebo ulacita bumambe?+ Yebo oosesemwa mituni, sena ulabba ziyobwedwe mumatempele? 23 Yebo oolilumbaizya mumulawo, sena ulamusampaula Leza kwiinda mukusotoka Mulawo? 24 Nkaambo “izina lya Leza lilasampaulwa akati kabamasi akaambo kandinywe,” mbubonya mbokulembedwe.+ 25 Ibupalule+ bugwasya buyo ikuti kotobela mulawo;+ pele ikuti koli sikusotoka mulawo, bupalule bwako tabucikwe mpindu, buli buyo mbuli kutapalulwa. 26 Aboobo, ikuti muntu uutapalwidwe+ katobela zyeelelo ziluleme zya Mulawo, sena ikutapalulwa kwakwe takukabonwi kuba bupalule?+ 27 Eelyo kwiinda mukutobela Mulawo imuntu uutapalwidwe kumubili uyookubeteka yebo oosotoka mulawo nokuba kuti uluujisi mulawo uulembedwe alimwi ulipalwidwe. 28 Nkaambo kuba mu Juda mwini-mwini takujatikizyi ciwa pe,+ alimwi kupalulwa kwakwe takuli amubili wakwe pe.+ 29 Pele mu Juda mwini-mwini ngooyo uuli boobo mumoyo,+ alimwi bupalule bwakwe mbwamumoyo+ kwiinda mumuuya ikutali bwamumulawo.+ Imuntu ooyo talumbaizyigwi abantu pe, pele a Leza.+\n^ Naa “ulayiisyigwa mulomo mpande.”


MWATI LEZA ULILUZI?\nKakkede atebule mung'anda yokwabo, Imwana musankwa akatikati aadolopo wakajaigwa ankulu zimwaikide buyo ciindi naakali kulemba ncaakaambilwa kucitila kung'anda abayii bakwe.\nMuzyali mumama wa canacana mukomponi wakajana mwana wakwe wayambukilwa bulwazi bwa sikalileke (AIDS) kuzwa nkwaakali kubikkwa bulowa.\nNtenda zibi zilazumanana munyika yesu. Mpoona tulangila bwiinguzi kuli nzizyo zyoonse. Ino Leza uli kuli kayi munyika eeyi ya mapenzi-penzi buyo alimwi alufu? Mwiimbi utusyomezya kuti "inyika izwide luyando lwakwe lutakakilwi pe" (Intembauzyo 33:5).\nIkuti aaya kaali masimpe, nkaambo nzi ncatalesyi kupenga alimwi antenda? Cibalo 20 cacizubuluzyo citondezya Leza mbwati kalesye mapenzi alimwi a cinyoonyoono.\n1.\tCUULU CAMYAKA CAYUBUNUNWA\nCaandano 20 ca bbuku lya Cizubuluzyo caamba ciindi ca cuulu camyaka ciccilila kuboola kwabili kwa Jesu. Izintu ziyaabucitika mumbalimbali aaciindi eeci mamanino alumamba luyakulwanwa akati ka Klistu a saatani kuzwa ciindi cinyonyoono nicakanjila munyika.\nEeci cisobano cakatalikila kujulu Lusifa naakanyonokela Klisto, wakatalisya nkondo abangele batawide pe, wakatandwa, watijila munyika yesu. Cisobano eeci cakazumanana amumuunda wa Edeni, cizyaabuzya limwi cazyoosika kuciindi dyabooli naakayunga bantu kwaanzika Jesu (ndiza inga wayanda kucibalulula caano eeci muciiyo catatu). Cisobano eeci ciyakusika mpocili atala myaka iili cuulu yaakumana, nyika yesu yasalazigwa akupegwa mubweendelezi bwa Jesu. Cizubuluzyo 20 citondezya kuti cuulu camyaka eeci cili aakati ka bubuke bobile.\nNguni ngwabusya Leza mububuke butaanzi bucitika kumatalikilo aa cuulu camyaka? "Balelekwa akusetekana aabo babweza lubazu mububuke butaanzi. Bubuke bwabili tabukwe nguzu alimbabo, pele bayooba bapailizi ba-Leza aba Jesu nkabela bayoolela antomwee anguwe kwa cuulu camyaka" (Cizubuluzyo 20:6).\n"Ibalelekedwe akusetekana," Ibakatambula Jesu mbuli mufutuli wabo wacigaminina balabuka "mububuke butaanzi." Kuti basalala kabali baya "kulela antoomwe a" Jesu mucuulu camyaka nkokuti baleelede kubusigwa kuma talikilo aacuulu camyaka.\nMbabani babusigwa mububuke bwabili kumamanino aa cuulu camyaka?\n"Pele bamwi bafu boonse bakacaala teebakabuka pe mane do myaka iili cuulu imaninine" (Cizubuluzyo 20:5).\n"Bamwi bafu boonse" kulakonzya kwaamba babisyi bafwide, nkaambo basalala, "balelekedwe akusetekana" bakabusyigwa kale kumatalikilo aa cuulu camyaka: Nkokuti cuulu camyaka cili akati-kati kabubuke bobile. Bubuke bwa basalala kumatalikilo, nkabela bubuke bwababisyi kumamanino.\n2.\tKUBUSIGWA JESU ABOOLA LWABILI\nBubuke butaanzi, ibwaba salala, kulaba Jesu aboola lweendo lwabili.\n"Nkaambo Mwami mwini uyooseluka kuzwa kujulu amukunga... a mweembo wa-Leza, NKABELA NOBAYOO-SAANGUNA KUBUKA ABAFWIDE MULI-KLISTU. elyo swebo, TOBAUMI TOBASYAALIZI TUYOOBWEZELWA ANTOMWE AMBABO TUKACINGANE A MWAMI MUJULU aboobo tuyookkala a-Mwami lyoonse." - 1 Batesolonika 4:16, 17.\nJesu akuboola kunyika eeyi alimwi, wabusya, "ibafwide muli-Klistu" akubatoleezya antoomwe abasalali bacipona kujulu. Nkaambo babisyi bacilamatila kucibi, tabakonzyi kupona mubusena mwabede Leza, alimwi kabali bakanyonyoonwa kale a Jesu nakaboola (Luke 17:26-30). (Ndiza inga koyanda kubalulula muciiyo 8 zintu zizingulukide kuboola kwa Jesu.)\n3.\tSATANI WAANGILILWA ANKETANI KUNYIKA KWA CUULU CAMYAKA\nCuulu camyaka catalika, basalala boonse baunka kujulu, babisyi boonse bafwa. Ino ninzi citikacitike munyika eeyi kwacuulu ca myaka?\n"Lino ndakabona angelo uuza buseluka mujulu, ulijisi cijuzyo camulindi uutagoli. Mujanza lyakwe wakali anketani mpati. Nkabela wakajata simwaaba, eeyo inzoka yaciindi iitegwa dyabolosi - a-saatani, akumwaanga myaka iili cuulu. Wakamusowela mumulindi uutagoli, wakamujalila akumusinkila kujulu, kuti ateeni limbi masi mane do eyo myaka iili cuulu, elyo musule lyayaaya uleelede kwaangululwa kaindi kaniini." - Cizubuluzyo 20:1-3.\nJesu aboola, saatani waangwa alimwi ucinooyo jatidwe mucuulu camyaka. Ino uyakwaangilwa kuli saatani?\n"Mumulindi uutagoli." Bbala lya cigilikki lyaamba kuti "mulamfu kapati kuya ansi" na "uutagoli." - Mumatalikilo 1:2.\nIbbaibbele lyaci Gilikki lya cizuminano cakaindi lisebenzya bbala liti "Abyss" kupandulula ciimo canyika malengelo kaatana ba pe. Nkokuti inyika yesu njentologo mwaangididwe saatani.\nMalembe aamba kuti saatani ulaangidwe a "nketani mpati." Sena eeyi ninketani ncobeni? Peepe. Ncipandulwizyo buyo. Ninketani yabuumba-umba. Saatani uyakuyandisisya kapati kuti kacuunina bantu muya muciindi cacuulu camyaka. Pele takajani naba omwe musalale wakusunka nkaambo boonse banooli kale kujulu. Alimwi taakajani mubisyi wakusololela, nkaambo boonse balifwide kale, balilede muvu lyanyika katakonzyi kucenga naa kusunka naba omwe. Waingaila munyika alikke kayeeya macise amyoyo a bubi mbwaakacita.\n4.\tBASALALA BABETEKA BABISHI\nCuulu camyaka eeci ncicona, nciindi calubeta. Pele atuyeeye kuti lubeta lujisi tubeela tone:\n(1) Lubeta lwa basalali lucitwa katana boola Jesu lweendo lwabili.\n(2) Bulumbu bwabasalali waaboola lwabili Jesu.\n(3) Lubeta lwababisyi mucuulu camyaka.\n(4) Bulumbu bwa saatani ababisyi kumamanino aaciindi eeco. (Ndiza inga walombozya kubalulula ciiyo 13 mutwakaiya kabeela kakutaanguna a kabili kalubeta kuyandaula alimwi a bulumbu bwa basalali.) Ono tulalanga kabeela ka tatu a kane. Ikuvuntauzya alimwi abulumbu bwababisyi. Twabona kuti basalali bafwide babusigwa, alimwi abasalali balanga batolwa kujulu boonse Jesu aboola ciindi cabili. Balikumunzi kujulu muciindi eeci ca cuulu camyaka. Ino banoocita nzi?\n"Sa TAMUZI KUTI BASALALI BAZOOBETEKA INSI YOONSE? Lino kuti ndinywe muzoobeteka insi,... sa tamuzyi KUTI TUZOOBETEKA BANGELE?" - 1 Kolinto 6:2-3.\n"MPAWO NDAKABONA ZYUUNO MPAKEDE, NKABELA BAKAPEGWA LUBETEKO.... ABA BANTU BAKAPONA AKWEENDELEZYA ANTOOMWE A-KRISTU myaka iili cuulu." - Cizubuluzyo 20:4.\nMuciindi ca cuulu ca myaka, basalali bayoolanga twaambo twa babisyi bantu alimwi abangelo bawide, antoomwe amusololi wabo saatani. Eelyo ncibotu kaka kuti bakajaigwa akaambo ka-Jesu basikukoma, abakakatila mulumbe kuti bateelele Leza mbwa beteka babisyi.\nLeza, muluse lwakwe wapa coolwe kubantu ba nunwilwe kuti balibonene mbwabeteka babisyi. Ndiza tulaa mibuzyo minji mbuli yooyu: "nkaambo nzi bamaama tabako kuno, bakalikulibonya kuti mbalome?" Twaakulanga twaambo akubeteka bafu kweendelana ancibakacita cilembedwe mumabbuku (cisyoonto 12), tuyoolibonena tolikke kuti mumicito yakwe yoonse, amuntu nsi Leza wali luzi mubululami kumuntu omwe omwe. Tuyoolibonena muuya uusalala mbuwakali kupa coolwe kumuntu amuntu kuti ayaamine kuli Leza, mpoona abululami bwa kaambo komwe komwe buya kulibonya aatuba buu.\n5.\tSAATANI WAANGULULWA KUMAMANINO A CUULU CA MYAKA\nKumamanino a cuulu camyaka, bbaibbele lilati:\n"Ndakabona munzi usalala, Jerusalemu mupya, kauseluka kuzwa kujulu kuli Leza, kaubambidwe kabotu-kabotu mbuli nabwiinga wasamina mulumi awakwe." - Cizubuluzyo 21:2.\nOoyu munzi ukankamanisya wali ngomunzi wesu kwamyaka iili cuulu. Ono munzi usetekene - a Jesu abantu boonse mbaaka nununa mukati - baseluka kuzyila kujulu baboola kunyika yesu.\nIno saatani utyani kumamanino aa cuulu camyaka?\n"Icuulu camyaka cainda saatani uyakwaangululwa kuzwa muntolongo mpoona uzooinka kuyaabuunina Bantu mumasi aali muzyooko zyone zyanyika... kubabungikila nkondo. Mumweelwe, bali mbuli musenga waku lwizi. Nkabela bakeendeenda mubulamfu boonse bwanyika akuzinguluka inkambe yabasalali amunzi uuyandika." - Cizubuluzyo 20:7-9.\nIbabisyi bayakubusigwa mububuke bwabili kumamanino aa cuulu camyaka (Cisyoonto 5). Ibasalali baakuseluka mumunzi uusalala, ababisyi abalo babusyigwa, saatani "uyakwaangululwa kwakaindi kasyoonto buyo" (Cisyoonto 3). Saatani alimwi waba ankamu yababisyi njaelede kuyunga-yunga, alimwi asinkondo nyina kali mbabasalali. Cakutasowa ciindi ulabunganya impi mpati yababisyi. Saatani ulabaambila kuti beende akuzinguluka munzi oonse. Mbuli mbobabweza masena aabo kuzinguluka munzi mupya wa Jerusalemu (Cisyoonto 9), balimvwa kuti balisowekede - kusweekela limwi kukabe kutamani.\n6.\tLUBETA LWAMAMANINO MBOLUBEDE\nMpaawa, ono, boonse balunyungu lwamuntu mpobaswaanganinina lweendo lwakutaanguna busyu-abusyu. Jesu usololela nkamu yabanunwidwe bana ba Leza ibali mukati kamunzi, saatani wiingausya milwi-milwi yababisyi kunze a bwaanda bwa munzi. Aciindi ciyoosya eeci, Leza watalika kabeela kamamanino ka lubeta luleta babisyi munkuta yamamanino.\n"Lino ndakabona cuuno cipati ayooyo uukkede alincico... mpaawo ndakabona bafu boonse, bapati abaniini baliimvwi kunembo lya-Leza... elyo bafu bakabetekwa mbuli makani alembedwe mumabbuku." - Cizubuluzyo 20:11, 12.\nMbuli babisyi mbobaimvwi kunembo lya-Leza wabululami, buumi bwabo boonse bwalibonya. Kuzwa kumakani aali mujulu, Jesu, mubetesi wabululami, wapandulula mbwaakabeleka boonse a Bantu nsi boonse abangelo bawide.\nJulu lyoonse lilangide buyo akukankamana. Kaimvwi kumbele lya cuuno ca Leza, Jesu ulwiida umwi-aumwi bumboni bwa mulimo wakufutula. Waamba kuti wakazooyandaula akujana basowekede. Wakanjila munyika yesu muciimo camuntu, wakapona buumi butakwe cibi nokuba kuti wakali akati kamakatazyo amasunko. Wakalitakata aciciingano akuti wakaba mupailizi wesu mupati mukati kajulu. Kumamanino, Jesu cabuumbaumba weenda akuya kumpela kumwi kappa mulandu kuli baabo bakazumanana kukaka luse lwakwe. Coonse cilenge ciiya kuzumina bululami alimwi akweelela kwantaamu yabwezegwa mulubeta lwa Leza.\n"Tuya kuima toonse kumbele lya cuuno ca Leza. Kuli lembedwe kuti: 'mbwendi muumi' (mbombuboobo mbwaamba Jehova), "ncobeni mazwi oonse alandifugamina." - Ba Roma 14:10-11.\n"Jesu Klistu,.... Wakalibombya akuzumina nikuba kufwa- nkukuti kufwa kwakubambulwa aciciingano!.... Kuti boonse bafugame amazwi cakulemeka izina lya-Leza. Nibaba baansi nibaba bakujulu. Alimwi akuti ndimi zyoonse zizumine kuti Jesu Klistu ngu-Mwami, cakulemeka Leza taateesu." - Ba Philippi 2:5-11.\nCibi mbucakatalikila saatani wali kuyaabujaya ciimo caLeza kati Leza taluzi. Pesi ono mibuzyo yoonse yaingulwa azigambya zyoonse zyapasululwa; ono cilenge coonse munyika cazumina kuti Jesu mbelele yakwe Leza, tweelede kumuyanda akumukomba.\nMuzeezo oonse wa-Leza amulimo wakwe wamaniina kuzubululwa oonse, alimwi ciimo ca-Leza cazyibwa. Tabali balikke bafutudwe, pele abangele bawide, a saatani lwakwe mwini bayakuzumina kuti inzila yaa saatani yalimbi akuti nzila zya-Leza zililuleme alimwi nzyabwini. Boonse babona kuti cibi akuliyanda zyaleta buyo kuusa akutenga alimwi taceelede kuzumanana pe.\n7.\tCIBI CASIKA KUMAMANINO AANCICO\nNokuba kuti saatani abutanga bwa babisyi bazumina kuti nzila ya-Leza ili luleme, myoyo yabo taisandukide pe, azyiimo zyabo zicili zyibi. Lubeta lwamana buyo, babisyi:\n"beenda kwiinda amunyika akuzyoozinguluka munzi uujisi Bantu ba Leza, munzi ngwayanda. Pele mulilo wakaloka kuzwa kujulu akuzoobaumpa, alimwi dyabooli wakabaunina, wakawaalilwa mukalambwe kamulilo... elyo lufu a cuumbwe zyakawaalilwa mukalambwe kamulilo kalambwe kamulilo ndolufu lwabili. Kuti na kuli ulaazina lyatajanika mubbuku lya buumi, wakawaalilwa mukalambwe kamulilo" - Ciyubunuzyo 20:9-15.\nMulubeta lwa mamanino, mililo wa Leza uteeli iya kunyonyoona cibi, abaabo bakakakila lyo kucileka. Saatani aboonse bakasweeka, baloba "mulufu oolu lwabili," lufu lutamani lutalangilwi kuti kuyooba kubuka pe. Buzangi bwabo bwabasiya ibabisyi, kuti tabalangili kuya kuba aakukkomana pe. Nkabela banyonyoonwa antoomwe a dyabooli abangele bakwe. Mulilo wajulu wamaniizya kusalazya nyika kuzisazi zya cibi; Leza waba anyika isalala kumamanino, taaku limbi cibi nociyoonyonganya.\nMakatazyo aali akati kacibotu a cibi, akati ka Klistu a saatani amaninina lyo, eelyo Klistu walela. Makani a caalila nkondo yacibi alimwi a bulemu buboola munyika mpya yazintu ziteeli pe.\n8.\tINYIKA YASALAZIGWA AKU LENGULULWA\nKuzwa kutwe eeli lya kulengulula cakusalazya, Leza uyoolenga nyika mpya:\n"Lino ndakabona ijulu lipya anyika impya, nkaambo ijulu lyakusaanguna anyika yakusaanguna zyoonse zyakamaninina... nkabela ndakabona munzi mulemu, Jerusalemu mupya, uzabuseluka kuzwa kujulu kwa Leza.... Amubone, bukkalo bwa Leza mpobuli akati kabantu, uzookkala akati kabo. Bazooba bantu bakwe, alakwe Leza mwini uzookkala kuli mbabo azoobe Leza wabo. Nkabela uyoosindula misozi yoonse kumeso aabo. Takukoyooba lufu nikuba koomoka, nikuba kulila nikuba kuciswa, nkaambo zintu zyakale zyamaninina... amubone ndalengulula zintu zyoonse zibe zipya'"- Cizubuluzyo 21:1-5.\nNyika yapegwa bubotu bwayo bwakumatalikilo. Ono nyika waba ngo munzi waba nunudwe kukabe kutamani akutamani. Twaangululwa kuzwa ku kuliyanda, malwazi akupenga, tuya kweendenda nyika yoonse, lukamantano lukankamanisya tuya kuba andulo alimwi a moongole wakukkala a Jesu, kwiiya kuswiilila akuyanda. (Bupanduluzi bukkwene bwanyika mpya inga wayanda kubalulula Ciiyo 9).\nUyeeya kuti uyakuba kuli oobuya buzuba? Hena wasala kuba a Jesu mukati kaamunzi kukabe kutamani? Na uyooba kunze amunzi kakutako Jesu kukabe kutamani?\nNa wabikka buumi bwako mumaanza a Jesu, toyelede kuba amapenzi aaboona babaya bali kunze aamunzi, balo bazyiba kuti balisweekede kukabe kutamani. Kunyina makani naa wajana nzi mubuumi, kuti wabikka buumi bwako muli Klistu - ulakonzya kuba mukati aamunzi a Jesu antoomwe aba nunwidwe. Kuti kotana cita oobo, kopa moyo wako kuli Jesu, nkabela uzoozinguluka moyo wako aluyando lwakwe a lulekelelo. Eeci ncoolwe cako. Oobuno mbobuzuba bwa lufutuko lwako.


Sara: Leza Wakamwaamba Kuti “Namalelo”\nNgazi Yamulindizi | No. 5 2017\nAMUBALE MU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa Chinese (Traditional) Chinese Mandarin (Simplified) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Guarani Gun Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mauritian Creole Maya Mbunda Mizo Moore Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urhobo Venda Vietnamese Wallisian Waray-Waray Wayuunaiki Xhosa Yoruba Zande Zulu\nAMWIIYE LUSYOMO LWABO | SARA\nSARA wakaleka mulimo ngwaakali kucita akuwaala meso aakwe kulaale. Kwiinda mukutobela malailile aakwe, babelesi bakwe bakajisi bubi kubeleka kumwi kabakkomene. Awalo Sara wakaluujisi kubeleka mulimo wakwe. Amweezeezye kuti ulibuwa-buwa mumaanza kumwi kawolola tunwe ambweni akaambo kakuti wali kusuma cigamba mpolyakayaukide tente mobakali kukkala. Cipaya campongo ncabelesya cilijujukide akaambo kakubalwa zuba akuugwa mvwula, calo iciyeezya Sara kuvwula kwamyaka njobapona kabali basimutuntuli. Zuba lyakali kufwambaana kweenda cakuti lino lyakasikide waalya mpolilomba moombe. Wakamubona Abrahamu * mafwumofwumo ciindi naakali kuunka, pele lino wakali kulanga kunzila njaakatozya. Naakamvwa mulumaakwe kaselemuka, wakatalika kumweta-mweta.\nKwakaindide myaka iili kkumi kuzwa ciindi Abrahamu amukwasyi wakwe mupati nobakazabuka Mulonga wa Firate kuya mucisi ca Kanana. Cakulisungula Sara wakamugwasyilizya mulumaakwe mulweendo oolu lulamfwu lwakuunka kubusena nkobatakazyi kabotu, nkaambo wakalizyi kuti mulumaakwe wakali kuyandika kucita cintu cimwi ciyandika kapati kutegwa makanze aa Jehova azuzikizyigwe aakuti abe alunyungu amusyobo uuyandwa kapati. Pele ino walo Sara wakajisi lubazu nzi mumakani aaya? Tanaakali kuzyala pe, alimwi aciindi eeci wakajisi myaka iili 75. Ambweni wakali kulibuzya kuti, ‘Mbuti cisyomezyo ca Jehova mbocikonzya kuzuzikizyigwa kuti mebo kandicili mukaintu wa Abrahamu?’ Tacigambyi kuti naa wakali kulibilika kujatikizya makani aaya nokuba kwaalilwa kujata moyo.\nAndiswe zimwi ziindi tulakonzya kulibuzya naa zisyomezyo zya Leza ziyoozuzikizyigwa lili. Kanji-kanji cilatukatazya kukkazika moyo, kwaambisya ciindi notulindila kuzuzikizyigwa kwacintu ncotuyandisya kapati. Ino ncinzi ncotukonzya kwiiya kulusyomo lwamukaintu ooyu uulibedelede?\n“JEHOVA TANDIPEDE LUZYALO”\nMukwasyi wakazwide aakulonga kuzwa ku Egepita. (Matalikilo 13:1-4) Bakakkede mubusena bwamalundu kujwe kwa Beteli, naa Luzi, kweelana ambobakali kubwiita bana Kanana. Kuzwa mumalundu aaya malamfwu, Sara wakali kukonzya kwiibona Nyika Yakasyomezyedwe. Kwakali minzi yabana Kanana alimwi amigwagwa yakali kusololela basilweendo kumasena aali kulamfwu kapati. Nokuba kuti Sara wakali kuzibona zintu eezyi, tiizyakeelene akubusena nkwaakali kuzwa. Wakakomenena mumunzi wa Uri, idolopo lyamu Mesopotamiya ilyakali kweendwa makkilomita aali 1,900. Ookuya wakasiya bacibbululu banji, zintu izyakali kukkomanisya mudolopo ilyakajisi misika azintoolo, alimwi aŋanda yakwe mbotu kapati iyakajisi ciluli abwaanda, ambweni buya amaanzi mabotu! Pele kuti Sara tumuyeeyela kuti ulangide kujwe, kayeeya zintu zibotu nzyaakasiya kwabo, nkokuti tatumuzyi kabotu mukaintu ooyu uuyoowa Leza.\nAmubone mwaapostolo Paulo ncaakasololelwa kulemba myaka iibalilwa ku 2,000 kuzwa ciindi eeco. Kaamba zyalusyomo lwa Sara a Abrahamu, wakaamba kuti: “Ikuti nobakazumanana kuyeeya busena ooko nkobakazwide, nobakajana coolwe cakupilukila nkuko.” (Bahebrayo 11:8, 11, 15) Sara a Abrahamu kunyina nobakali kuziyeeya kapati zintu nzyobakajisi kaindi. Ikuti nobakabikkila maano kumizeezo eeyi, nobakapiluka kwabo. Pele kuti nobakazumanana kukkala ku Uri, nobakaindwa coolwe caalubazu ncaakabasyomezyede Jehova. Alimwi tacidoonekwi kuti nobakalubwa abantu muciindi cakuba zikozyanyo zibotu zyalusyomo zyalo izyabagwasya kapati bantu banji.\nMuciindi cakubikkila maano kuzintu nzyaakasiya musyule, Sara wakabikkila maano kuzintu zyakumbele. Aboobo wakazumanana kugwasyilizya mulumaakwe noliba leelyo nobakali kulonga-longa, ikugwasya kuvwunga matente, kweenda azivwubwa alimwi akuvwungulula matente kupanga munzi alimwi. Wakazumanana kuliyumya mubuyumuyumu alimwi aciindi bukkale nobwakali kucinca. Jehova wakaciinduluka cisyomezyo cakwe kuli Abrahamu—pele kunyina ncaakaamba kujatikizya Sara.—Matalikilo 13:14-17; 15:5-7.\nLino cakasika ciindi cakuti Sara amwaambile Abrahamu kujatikizya muzeezo ngwaakajisi. Amweezyeezye kuti uboneka kukopana kumeso ciindi naamba kuti: “Jehova tandipede luzyalo.” Mpoonya wakalomba mulumaakwe kuti amuzyalile bana kwiinda mumubelesi wakwe, Hagare. Amuyeeye buyo Sara mbwaakakopene kusika antaamu yakulomba mulumaakwe cintu cili boobu! Kulomba cintu cili boobo inga kwatugambya mazuba aano, pele mumazuba aayo cakali buyo kabotu kumwaalumi kukwata mukaintu wabili, naa kuba amwanakasuwa kutegwa azyale simulyazina. * Sena Sara wakali kuyeeya kuti kwiinda mukucita boobu makanze aa Leza aakuba acisi calunyungu lwa Abrahamu akali kuyoozuzikizyigwa? Kufwumbwa naa cakali buti, wakalilyaabide kucita cintu eeci cikatazya kapati. Ino Abrahamu wakacita buti? Tubala kuti “wakaswiilila ncaakaamba [Sara].”—Matalikilo 16:1-3.\nSena magwalo atondezya kuti Jehova nguwakakulwaizya Sara kulyaaba kucita cintu cili boobu? Peepe. Muciindi caboobo, muzeezo ngwaakapa utondezya mbobazilanga zintu bantu. Wakali kuyeeya kuti Leza nguwakapa kuti apenge boobu, alimwi kunyina naakali kuyeeya kuti wakajisi muzeezo uumbi wakumana penzi eeli. Nzila njaakali kuyanda kubelesya Sara yakali kukonzya kumuletela macise alimwi amapenzi. Nokuba boobo, muzeezo ngwaakapa wakatondezya kuti wakajisi bube bubotu bwakutaliyanda. Munyika eeyi bantu banji mobabikkila buyo maano kuyanda kuba kumbele lyabamwi, sena bube bwakutaliyanda mbwaakatondezya Sara tabugambyi? Ikuti twalyaaba kubikka makanze aa Leza kumbele muciindi cazintu nzyotuyandisya, nkokuti tuyoolwiiya lusyomo lwa Sara.\nTiilyakalampa, Hagare wakamita kuli Abrahamu. Ambweni wakali kuyeeya kuti kumita kwakwe kwakapa kuti alimvwe kuti ulayandika kapati kwiinda Sara, Hagare wakatalika kusampaula namalelo wakwe. Eelo kaka eeci cakamutyompya kapati Sara walo iwatakali kuzyala! Kwiinda mukulaililwa a Leza alimwi akuzumizyigwa a Abrahamu, Sara munzila iitaambidwe kabotu wakamutanda Hagare. Hagare wakazyala mwana musankwa wazina lya Isimayeli, mpoonya kwakainda myaka iili mbwiibede. (Matalikilo 16:4-9, 16) Lweendo lwakatobela nobakatambula mulumbe kuzwa kuli Jehova, Sara wakajisi myaka iili 89 mpoonya mulumaakwe wakajisi myaka iili 99. Eelo kaka wakali mulumbe uugambya ngobakatambula!\nAlimwi Jehova wakasyomezya mulongwe wakwe Abrahamu kuti uyoomuyungizizya lunyungu lwakwe. Kuyungizya waawo, Leza wakalicinca zina lyamwaalumi ooyu. Kusikila aciindi eeci, wakali kwiitwa kuti Abramu. Pele Jehova wakamucinca zina akumuulika kuti Abrahamu, lyalo lyaamba kuti, “Usyi wa Makamu.” Aciindi eeci, Jehova wakatondezya lino lubazu ndwaakajisi Sara mumakani aaya. Wakalicinca zina lyakuti Sarai, lyalo ambweni ilyakali kwaamba “Mazwanga,” akumuulika kuti Sara, izina ndyotuzyibide kapati toonse. Ino zina lyakuti Sara lyaamba nzi? Lyaamba kuti, “Namalelo”! Jehova wakapandulula ikaambo ncaakasalila zina eeli lyamukaintu ooyu uuyandwa kapati naakati: “Ndiyoomulongezya alimwi ndiyookupa mwana musankwa kwiinda mulinguwe; ndiyoomulongezya alimwi uyooba misyobo minji; bami bamisyobo bayoozwa mulinguwe.”—Matalikilo 17:5, 15, 16.\nCizuminano ca Jehova cakuba alunyungu ilwakali kuyoolongezya misyobo yoonse cakali kuyoozuzikizyigwa kwiinda mumwana wa Sara! Zina Leza ndyaakasala kupa mwana musankwa, lyakuti Izaka, lyaamba “Kuseka.” Ciindi Abrahamu naakamvwa makanze aa Jehova aakulongezya Sara kuti abe amwana wakwe uumugeme, “wakavwuntama ansi akutalika kuseka.” (Matalikilo 17:17) Wakagambwa akukkomana kapati. (Baroma 4:19, 20) Ino mbuti walo Sara mbwaakalimvwa?\nTiilyakalampa, baalumi botatwe batazyibidwe kabotu bakaboola kutente lya Abrahamu. Cakali ciindi camasyikati kalibala zuba, pele banabukwetene aaba bacembeede bakaunka kuyoobatambula beenzu cakufwambaana. Abrahamu wakaambila Sara kuti: “Fwambaana! Leta zipimyo zyotatwe zyafulaulu, uukande akupanga zinkwa.” Kaindi, kusamausya beenzu wakali mulimo mupati. Abrahamu taakwe naakalekela kuti mukaintu wakwe abeleke milimo yoonse alikke; aboobo wakaunka kuyoojaya mupoho uucili mwana alimwi akujika zyakulya zimbi akubamba zyakunywa. (Matalikilo 18:1-8) “Baalumi” aaba bakali bangelo ba Jehova! Kulangilwa kuti mwaapostolo Paulo wakali kuyeeya kaambo aaka ciindi naakalemba kuti: “Mutalubi kusamausya beenzu, nkaambo bamwi kwiinda mukucita boobo, cakutazyiba bakatambula bangelo.” (Bahebrayo 13:2) Sena inga tiimwaiya cikozyanyo cibotu cakusamausya beenzu ncobakatondezya ba Abrahamu a Sara?\nSara wakali kukukkomanina kusamausya beenzu\nCiindi mungelo umwi naakainduluka kwaamba cisyomezyo ca Leza kuli Abrahamu icijatikizya Sara kuti uyoozyala mwana musankwa, walo tanaakaliko aawo, wakali mutente lyakwe kaswiilila nzyobakali kwaamba. Naakamvwa makani aakuti wakali kuyoozyala mwana aciimo cakwe cakamugambya kapati cakuti wakaalilwa kulijata aboobo wakaile kulisekela akwaamba kuti: “Oobu mbundacembaala alimwi awalo simalelaangu mbwaaba mudaala, sena masimpe inga kwaba cindikonda cili boobu?” Mungelo wakamululamika Sara kwiinda mukubelesya mubuzyo wakuti, “Sena kuli cintu cikonzya kumwaalila kucita Jehova?” Ncaakacita Sara tacigambyi pe. Wakoompolola kuti: “Kunyina nindaseka pe!” Mpoonya mungelo wakaamba kuti: “Inzya! Waseka.”—Matalikilo 18:9-15.\nSena kuseka kwa Sara bwakali bumboni bwakuti wakanyina lusyomo? Peepe. Bbaibbele lyaamba kuti: “Akaambo kalusyomo awalo Sara wakatambula nguzu zyakumita lunyungu, nokuba kuti wakaliindide aciimo cakuzyala bana, nkaambo wakabona yooyo wakasyomezya kuti ulasyomeka.” (Bahebrayo 11:11) Sara wakalimuzyi Jehova; wakalizyi kuti ulakonzya kuzuzikizya cisyomezyo cili coonse ncaakasyomezya. Ino nguni akati kesu uutayandi kuba alusyomo luli boobu? Cilayandika kumuzyiba kabotu Leza mukamwini Bbaibbele. Mbotuyaabucita boobo, tulakonzya kubona kuti Sara wakaliluzi kuba alusyomo oolo ndwaakajisi. Masimpe Jehova ulasyomeka alimwi ulazuzikizya cisyomezyo cakwe cili coonse, zimwi ziindi ulakonzya kucita oobo munzila ikonzya kutugambya naa munzila njotutakonzyi kusyoma!\nJehova wakamulongezya Sara akaambo kakusyomeka kwakwe\nKajisi myaka iili 90, Sara lino wakakkomana kuba acintu ncaakali kulangila mubuumi bwakwe. Sara wakamuzyalila mwana musankwa mulumaakwe, aciindi eeci iwakajisi myaka iili 100. Abrahamu wakamuulika zina mwana lyakuti Izaka naa “Kuseka” kweelana a Leza mbwaakaambide. Tulakonzya kweezeezya Sara kalemede pele kumwi kakkomene ciindi naakali kwaamba kuti: “Leza wandipa kuseka; kufwumbwa uuyakwaamvwa makani aaya awalo uyooseka.” (Matalikilo 21:6) Tacidoonekwi kuti cipego eeci camaleele icakazwa kuli Jehova cakamuletela kukkomana mane kusikila naakafwa. Nokuba boobo, cipego eeci alimwi cakamuletela mukuli mupati.\nCiindi Izaka naakajisi myaka yosanwe, mukwasyi wakaba apobwe lyakulesyegwa kunyonka kwamwana ooyu. Pele zintu tiizyakeenda kabotu pe. Tubala kuti Sara “wakali kubona” bukkale butali kabotu. Isimayeli, mwana wa Hagare iwakajisi myaka iili 19 wakali kufwubaazya mwana musyoonto Izaka. Kufwubaazya ooku tiikwakali kwakusobana buyo. Mukuya kwaciindi, mwaapostolo Paulo wakasololelwa amuuya kwaamba bukkale bubyaabi bwa Isimayeli. Sara wakabona kufwubaazya ooku ncokwakali kupandulula: yakali ntenda mpati kubuumi bwamwanaakwe. Sara wakalizyi kabotu-kabotu kuti Izaka tanaakali mwana-mwana buyo; wakajisi mukuli mupati mukuzuzikizyigwa kwamakanze aa Jehova. Aboobo cabusicamba wakamwaambila Abrahamu cakutainda mumbali. Aboobo Sara wakalomba Abrahamu kuti atande Hagare alimwi a Isimayeli.—Matalikilo 21:8-10; Bagalatiya 4:22, 23, 29.\nIno Abrahamu wakacita buti? Tubala kuti: “Makani aaya ngaakaamba kujatikizya mwana akamubijila kapati Abrahamu.” Wakali kumuyanda kapati Isimayeli, aboobo tanaakalibikkila maano penzi lyakaliko. Nokuba boobo, Jehova wakabona bwini mbwaakabede makani, aboobo wakaanjilila. Tubala kuti: “Mpoonya Leza wakati kuli Abrahamu: ‘Utanyemi pe kumakani ngaakwaambila Sara kujatikizya mwana mulombe amubelesi wako musimbi. Komuswiilila, nkaambo iluyootegwa ndunyungu lwako luyoozwa muli Izaka.’” Jehova wakasyomezya Abrahamu kuti Hagare alimwi amwana bakali kuyoolanganizyigwa. Mwaalumi usyomeka Abrahamu wakamvwida.—Matalikilo 21:11-14.\nSara wakali mukaintu wini-wini wa Abrahamu, imugwasyi ncobeni. Mulumaakwe tanaakali kumwaambila buyo kufwumbwa tuntu tutayi koomoonga. Ciindi naakabona penzi, lyalo ilyakali kuujatikizya mukwasyi alimwi abuumi bwabo bwakumbele, wakamwaambila mulumaakwe cakutainda mumbali. Ikwaamba kwakwe cakutainda mumbali takukonzyi kwaambwa kuti wakanyina bulemu. Mubwini, mwaapostolo Petro, walo iwakakwete, mukuya kwaciindi wakaamba cikozyanyo cibotu ca Sara cakuba mukaintu iwakali kumulemeka kapati mulumaakwe. (1 Bakorinto 9:5; 1 Petro 3:5, 6) Cakutadooneka, ikuti Sara naakaumuna buyo kujatikizya makani aaya, naakaalilwa kumulemeka Abrahamu nkaambo walo alimwi amukwasyi woonse nobakasweekelwa cintu cipati kapati. Caluyando, Sara wakazyaamba izyakeelede kwaambwa.\nBamakaintu banji balacikkomanina cikozyanyo ca Sara. Kuzwa kulinguwe balaiya mbobakonzya kubandika abamalumi babo cakwaanguluka alimwi acabulemu. Zimwi ziindi, bamakaintu bamwi balakonzya kulombozya kuti Jehova anjilile mumakani aamwi mbubwenya mbuli mbwaakacita kuli Sara. Nokuba boobo, balalwiiya lusyomo lwa Sara lulibedelede, luyando, alimwi akukkazika moyo kwakwe.\nJehova wakaita Sara kuti “Namalelo,” pele tanaakali kulangila kuti ulakonzya kulanganizyigwa mbuli mwana wamumukwasyi wamwami\nNokuba kuti mukaintu ooyu uuyandwa wakaulikwa kuti “Namalelo” a Jehova lwakwe, tanaakali kulangila kuti ulakonzya kulanganizyigwa mbuli mwana wamumukwasyi wamwami. Aboobo tacigambyi kuti ciindi naakafwa kajisi myaka iili 127, Abrahamu, “wakoomoka akumulila Sara.” * (Matalikilo 23:1, 2) Wakamuzimba kapati “Namalelo” wakwe uuyandwa. Cakutadooneka, Jehova Leza awalo ulimuzimbide kapati mukaintu ooyu uusyomeka—alimwi ukanzide kuyoomubusya muparadaiso anyika. Buumi butamani alimwi bukkomanisya bulamulindila Sara—antoomwe abaabo boonse ibaiya lusyomo lwakwe.—Johane 5:28, 29.\n^ munc. 3 Banabukwetene aaba kaindi bakali kwiitwa kuti Abramu alimwi a Sarai kusikila ciindi Leza naakaacinca mazina aabo, pele kutegwa cituubile-ubile, tulabelesya mazina aazyibidwe kapati.\n^ munc. 10 Kuciindi eeco, Jehova wakali kukuzumizya kukwata maali alimwi akuba abamwanakasuwa, pele mukuya kwaciindi wakalailila Jesu Kristo kuti aayinduluke makanze aa Leza aakusaanguna aacikwati ngaakatalisya mumuunda wa Edeni aakukwata buyo mukaintu omwe.—Matalikilo 2:24; Matayo 19:3-9.\n^ munc. 25 Sara ngomukaintu alikke uulaamyaka yaambidwe mu Bbaibbele ciindi naakafwa.\nAbrahamu—“Usyi Wabaabo Boonse Bajisi Lusyomo”\nMbuti Abrahamu mbwaakatondezya lusyomo? Muunzila nzi momuyanda kwiiya lusyomo lwa Abrahamu?\nMAKANI AAYEEME AMUTWE UULI ACIVWUMBYO Bangelo—Sena Kuli Mbobakonzya Kubujatikizya Buumi Bwanu?\nMAKANI AAYEEME AMUTWE UULI ACIVWUMBYO Makani Aamasimpe Kujatikizya Bangelo\nMAKANI AAYEEME AMUTWE UULI ACIVWUMBYO Sena Mulijisi Mungelo Uumukwabilila?\nMAKANI AAYEEME AMUTWE UULI ACIVWUMBYO Sena Kuli Bangelo Babi?\nMAKANI AAYEEME AMUTWE UULI ACIVWUMBYO Mbobakonzya Kumugwasya Bangelo\nIBBAIBBELE LILAKONZYA KUBACINCA BANTU Ndakali Kusyoma Kuti Leza Tako\nAMWIIYE LUSYOMO LWABO Leza Wakamwaamba Kuti “Namalelo”\nMabala Amusale naa muyanda kukkopa zyakamwaigwa NGAZI YAMULINDIZI No. 5 2017 | Bangelo—Sena Nkobali Ncobeni? Ino Batujatikizya Buti?\nNo. 5 2017 | Bangelo—Sena Nkobali Ncobeni? Ino Batujatikizya Buti?\nNGAZI YAMULINDIZI No. 5 2017 | Bangelo—Sena Nkobali Ncobeni? Ino Batujatikizya Buti?


Soonse tulacafwikwa acakulya cesu cakumushimu\nNdyekwakacala ciindi ciniini kwaamba ayi afwe, Yesu wakaamba abashikwiiya bakwe bone palubasu—Pita, Jemusi, Joni alimwi a Andulu. Ndyaakalinga kubalwiita shintu nsheshi bakashibileeko kubaawo kwakwe munshiku shamamanino, wakeepusha mwiipusho uyandika abuumbi wakwaamba ayi: ‘Ino musebenshi ushomeka ucite maano ngaani, uyo mwaami wakwe ngwakapa mulimo wakubona babye, akunoobapa cakulya paciindi ceelete?’ (Mateyo 24:3, 45; Maako 13:3, 4) Yesu wakalinga kushomesha bashikwiiya bakwe ayi mukwiinga ngu ‘mwaami’ ulaakusala wooyo weshi anoopa cakulya cakumushimu lyoonse kubashikwiiya bakwe munshiku shino shamamanino. Ino musebenshi uyu wakesa mukuba aani?\nNdikoto liniini lya bashikwiiya bakwe Yesu bananikitwe. “Musebenshi” uyu ndikoto lyabamakwesu bananikitwe abo bali mulikoto Litanjilila lya Bakamboni Bakwe Yehova. Ulaabila cakulya cakumushimu paciindi ceelete kubashominyina mbwapailabo. Tulashoma musebenshi ushomeka uyu kunootupa “cakulya cikwene paciindi ceelete.”—Luka 12:42.\nBaleendelesha bamuŋanda yakwe Lesa. (1 Timoti 3:15) Yesu wakapa musebenshi ncito inene ya kweendelesha lubasu lwa ncito ya libunga lyakwe Yehova pacishi—kulama buboni bwa libunga, incito yakushimikila alimwi akutwiisha kwiinda mumabungano esu. Aboobo, kwaamba ayi atupe nshetuyandika paciindi ceelete, musebenshi ushomeka alimwi ucite maano ulaabila cakulya cakumushimu kwiinda mumabuku ngotusebensesha muncito yesu yakushimikila, alimwi amumakani apekwa kulibungano akumabungano anene.\nMusebenshi ulashomeka kucancine camu Baibo akuncito yakushimikila makani abotu njaakapekwa, alimwi ulicite maano mukwiinga uleendelesha kabotu shintu shakwe Klistu shapacishi. (Milimo ya Batumwi 10:42) Yehova utoopa coolwe ncito yamusebenshi kwiinda mukwiita bantu baanji kuba Bakamboni alimwi akumucafwa kwaabila cakulya ciinji cakumushimu.—Isaya 60:22; 65:13.\nIno ngaani wakasalwa aYesu kwaamba ayi anoopa bashikwiiya bakwe shintu shibacafwa lwakumushimu?\nIno musebenshi watondesha buyani ayi ulashomeka alimwi ayi ulicite maano?